Diari Oficial de la Generalitat Valenciana


Sumari del DOGV 990, del 24-01-1989 (1989/812981)

RESOLUCIÓ de 16 de desembre de 1988, del Conseller d'Obres Publiques, Urbanisme i Transports, per la qual s'autoritza la revisió anticipada de les Normes Subsidiaries de Planejament Municipal de Muchamiel segons els criteris que l'Ajuntament exposa.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   990

Data del DOGV
:   24-01-1989

Secció del DOGV
:   ALTRES DISPOSICIONS

Número del document
:   1989/812981


Data del document
:   16-12-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 16 de desembre de 1988, del Conseller d'Obras Públiques, Urbanisme i Transport, per la qual s'autoritza la revisió anticipada de les Normes Subsidiàries de Planejament Municipal de Mutxamel segons els criteris que l'Ajuntament exposa.  
Vist l?expedient de sol·licitud d'autorització per a la revisió anticipada de les Normes Subsidiàries de Planejament Municipal de Muchamiel, aprovades definitivament el 28 d'octubre de 1983 i  
Vist, que la Comissió Territorial d'Urbanisme d'Alacant, en sessió del 27 d'abril de 1988 i per fer l'aprovació de les Modificacions Puntuals de les Normes Subsidiàries de Muchamiel pel que fa al canvi de classificació de sòl en la zona de «Valle del Sòl», sector XXXII, zona 7 i en la Finca «El Pino» partida Almajada, va resoldre denegar l'aprovació de dites modificacions, considerar nul·la de ple dret l'aprovació per aplicació del silenci positiu en dits casos i comunicar a l'Ajuntament de Muchamiel que procedira a la revisió de les referides Normes Subsidiàries de Planejament, cosa que es va informar favorablement.  
Vist, que el 25 de novembre de 1988, l?Ajuntament de Muchamiel mitjançant escrit de l'Alcaldia, va sol·licitar a l'Honorable Conseller d'Obres Públiques, Urbanisme i Transports l'autorització per a la revisió anticipada de les Normes Subsidiàries de Planejament Municipal, posat que s'han produït les circumstàncies que a continuació es resumeixen i que aconsellen la redacció d'una revisió amb anterioritat als vuit anys prevists en el planejament vigent. Aquestes circumstàncies són:  
- Un fort augment en les inversions de caràcter immobiliari  
- La posada en marxa del Planejament parcial aprovat definitivament, en concret els Plans Parcials denominats, «Rio Park», «Cotoveta», «Bonalba», «Almajada» sectors III i VI i «El Boter», d'una superfície de 400 ha pel que es requereix la necessitat d'una nova classificació de sòl urbanitzable que permeta una oferta adequada d'aquesta classe de sòl.  
- Necessitat de desclassificació de sòls urbanitzables en quantia d'unes 300 ha a la vista de la inviabilitat de l'actuació urbanística i la falta de recursos infrastructurals que s'ha observat en aquest període, en zones Tossal Redó i la Vibra.  
- Adequació del traçat definit de l?Autovia de circumval·lació d'Alacant.  
- Modificacions de detall en algunes zones del terme i legalització d'habitatges.  
- Compliment de l'acord de la Comissió Territorial d'Urbanisme, adoptat en sessió de 27 d'abril de 1988.  
Atés, que es consideren convenientment justificades les raons que l?Ajuntament exposa per a procedir a la revisió anticipada de les Normes Subsidiàries de Planejament Municipal.  
Atés, que s'ha donat compliment al que preveu l'article 47.2 de la Llei del Sòl, pel que fa a la tramitació per a sol·licitar l'autorització de la revisió de l'esmentat planejament.  
Vists el preceptes legals esmentats, la Llei del Sàl, la Llei de Procediment Administratiu i d'altres de pertinent aplicació, resolc autoritzar la revisió anticipada de les Normes Subsidiàries de Planejament Municipal de Muchamiel segons els criteris que l'Ajuntament exposa.  
Contra aquesta Resolució que és definitiva s'hi podrà interposar Recurs de Reposició davant aquest mateix Conseller en el termini d'un mes des de l?endemà de la publicació d'aquesta, previ al contenciós administratiu a interposar si fa el cas davant la Sala Contenciosa de l?Excma. Audiència Territorial de València, en el termini de dos mesos, des de la data de la resolució de l?esmentat recurs de reposició, si aquesta fóra expressa o en el termini d'un any des de la data de la interposició de l?esmentat recurs. Tot açò sense perjudici de la interposició de qualsevol altre recurs que es considere procedent.  
València, 16 de desembre de 1988. - El Conseller d'Obres Públiques, Urbanisme i Transports: Rafael Blasco i Castany.